**17. HANKKEEN JA SEN TULOSTEN YLEISTAJUINEN KUVAUS**

Laadi yleistajuinen kuvaus hankkeen tavoitteista, toteutuksesta, merkittävimmistä tuloksista ja johtopäätöksistä kotimaisella (suomi tai ruotsi) ja englannin kielellä. Älä toista tässä hakemuksessa annettua kuvausta, vaan pyri mahdollisimman ajantasaiseen kuvaukseen.

Kummankin kuvauksen maksimimitta on 1000 merkkiä.

### Mihin tietoa tarvitaan?

Yleistajuinen kuvaus on luettavissa sellaisenaan Akatemian verkkosivuilla ja sitä voidaan käyttää myös muussa strategisen tutkimuksen viestinnässä ja ohjelma-arvioinnissa.

|  |
| --- |
| **Hankkeen ja sen tulosten yleistajuinen kuvaus (suomeksi)** |

|  |
| --- |
| **Public description of the project and its results (in English)** |

**18. VAIKUTTAVUUSKERTOMUKSET**

STN -konsortion yhteiskunnallista ja taloudellista vaikuttavuutta seurataan vaikuttavuuskertomusten avulla. Konsortio luo kolme tai useamman kertomusta, joita se päivittää koko konsortion toiminnan ajan. Loppuraportissa kuvataan kunkin vaikuttavuuskertomuksen osalta rahoituskauden päättymistä seuraava tilanne vaikuttavuuskertomuksissa asetettujen tavoitteiden saavuttamiseksi. Vaikuttavuuskertomuksen lomakepohja on annettu ohjeistuksen alla, sen voi kopioida kunkin vaikuttavuuskertomuksen rungoksi.

Kunkin kertomuksen enimmäispituus on hankkeen loppuessa kuusi sivua. Kertomuksessa esitetyt toimet ja saavutukset on kysyttäessä pystyttävä todentamaan, mutta tuotosindikaattorilistassa luetteloituja tietoja ei ole syytä toistaa kokonaisuudessaan. Strategisen tutkimuksen neuvosto kannustaa konsortioita esittämään kertomukset kotisivuillaan.

Kunkin kertomuksen enimmäispituus on ohjelman päättyessä kuusi sivua (12 Times New Roman, ykkösriviväli, vaikuttavuuskertomusten kohtien 2–7 maksimitta 5000 merkkiä / kohta). Tarinassa esitetyt toimet ja saavutukset on pystyttävä todentamaan tuotosindikaattorilistassa annettuihin tietoihin pohjautuen, mutta kyseisiä tietoja ei ole syytä toistaa kokonaisuudessaan kertomuksissa.

Mihin tietoa tarvitaan?

Vaikuttavuuskertomukset ovat keskeinen osa konsortion vuorovaikutussuunnitelman toteutuksen seurantaa ja vaikuttavuuden itsearviointia. Niiden pääasiallinen tarkoitus on kuvata laadullisesti, miten konsortio tavoittelee yhteiskunnallista vaikuttavuutta tutkimus- ja vuorovaikutustyön kautta.

|  |
| --- |
| **1. Vaikuttavuustavoite***Onko kyseessä a) konsortion kokonaisvaikuttavuutta vai b) rajatumpaa vaikuttavuutta kuvaava kertomus? Mikäli kyse on vaihtoehdosta b), esitä ja perustele sen asema konsortion työn ja tavoitteiden kokonaisuudessa ja esitä lyhyt kuvaus tavoitteen tutkimuksellisesta ja yhteiskunnallisesta taustasta.* |
| **2. Mitä ohjelman tavoitetta vaikuttavuuskertomus käsittelee?** |
| **3. Keinot***Kerro toimenpiteistä, joita kyseisen vaikuttavuustavoitteen saavuttamiseksi on toteutettu. Keinoja voivat olla esimerkiksi vuorovaikutustyö, yhteistyökumppaneita osallistavat työskentelytavat, tapahtumat, esiintymiset, opetus, asiantuntijatehtävät, kansainvälinen yhteistyö, yrityspilotit jne.* |
| **4. Havainnot konkreettiset vaikutuksista***Kuvaa ja reflektoi niitä muutoksia yhteiskunnassa, joiden aikaansaamiseen hanke on myötävaikuttanut tai jotka hanke on saanut aikaan edellä esitetyillä toimillaan. Niitä voivat olla esimerkiksi vaikuttavuuden aikaansaamiseksi keskeisten henkilöiden tai instituutioiden omaksumat uudet näkemykset, julkisen tai rajatumman keskustelun pohjalta syntyneet muutokset toiminnassa, muutokset toiminnassa, käyttäytymisessä tai intresseissä, vaikutukset lainvalmisteluun tai strategioihin, uudet opetussisällöt, liiketoimintamallit, tuotteet, jne.* |
| **5. Tavoiteltu vaikuttavuus ja konsortion saavutukset tällä hetkellä***Pohdi nykytilannetta suhteessa hankkeen käsitykseen tarvittavasta yhteiskunnallisesta muutoksesta. Mitä on jo saavutettu? Miten tästä eteenpäin?* |
| **6. Tahattomat vaikutukset ja muutokset konsortion toimintatavoissa***Kuvaile muita havaittuja vaikutuksia ja yllättäviä seurauksia, joita hanke on kohdannut. Kerro niin saavutuksista, esteistä, epäonnistumisistakin, sekä tarpeista suunnata vuorovaikutustoimia uudella tavalla. Mitä korjausliikkeitä on tehty? Mitä on opittu?* |
| **7. Vaikuttavuuden saavuttamiseksi tehty tutkimustyö**  *Luetteloi vaikuttavuustavoitteen toteutumista tukevat keskeiset tutkimustulokset ja julkaisut. Voit kertoa lyhyesti, millä tavoin konsortio on uudistanut tutkimustyön tekemistä tulosten saavuttamiseksi (esim. monitieteisyys, metodologia, tutkimuksen toteutustavat)?*  |

## **19. MUU VAIKUTTAVUUS**

Kerro vapaamuotoisesti kirjoittaen, mitä muita vaikuttavuuksia konsortiolla on saavutettu, tai voidaan ajatella tulevaisuudessa saavutettavan, kuin mitä vaikuttavuuskertomuksissa on kerrottu. Kerro, miten kyseiset saavutukset tukevat konsortionne tavoitteiden toteutumista.

Muun vaikuttavuuden kuvaukset voivat noudattaa vaikuttavuuskertomusten rakennetta, mutta ne voivat olla myös suppeampia. *Vaikuttavuuksiksi* ymmärretään ainakin seuraavat toimet:

* **vuorovaikutustoimet**: periaatteellisesti kaikki vuorovaikutustilaisuudet on luetteloitu joko kohdassa 12 (Tilaisuudet ja esitykset) ja kohdassa 14 (Asiantuntijatyö), mutta mikäli konsortiolla on vielä tilaisuuksia, joita se ei ole katsonut voivansa mainita edellisissä kohdissa, luetteloi ne tässä.
* **tuotokset**: periaatteellisesti kaikki tuotokset on luetteloitu joko kohdassa 7 (Julkaisut), kohdassa 8 (Tutkimusaineistot) tai kohdassa 15 (Aineettomat oikeudet). Mikäli konsortiolla on vielä tuotoksia, joita se ei ole katsonut voivansa mainita edellisissä kohdissa, luetteloi ne tässä.
* **vaikutukset**: Yhteiskunnallisten toimijoiden aikaansaamat päätökset tai toimet, joiden syntyyn konsortion tai sen jäsenten voi arvioida olleen vaikuttamassa, sekä konsortion toimien aikaansaamat yhteiskunnallisen keskustelun avaukset tai muutokset. Vaikutuksia ei tarvitse todentaa tässä yhteydessä, mutta todentaminen on pystyttävä tekemään loppuraportissa edellä annettujen tietojen pohjalta (esim. kohta 7 Julkaisut, kohta 12 Tilaisuudet ja esitykset ja kohta 14 Asiantuntijatyö).
* **vaikuttavuudet**: Konsortion toimien tavoitteena olleiden vaikuttavuuksien havainnointi, sekä reflektointi konsortioiden toimien tuesta vaikuttavuuden aikaansaamiseksi tulevaisuudessa. Kerro myös tahattomista vaikuttavuuksista, mikäli sellaisia on havaittavissa.

Vapaamuotoisen raportoinnin maksimimerkkimäärä on 20 000 merkkiä.

### Mihin tietoa tarvitaan?

Muu vaikuttavuus -osiossa on mahdollisuus kertoa niistä yhteiskunnallisen vaikuttavuuden saavutuksista tai mahdollisuuksista, joita konsortio ei ole vielä kertonut vaikuttavuuskertomuksissa. Tietoa käytetään erityisesti strategisen tutkimuksen ohjelmien vaikuttavuusarvioinnin tukena.

|  |
| --- |
| **1. Muu saavutettu vaikuttavuus sekä konsortion toiminnan mahdollistamat vaikuttavuudet** |

**20. TUTKIMUKSEN TOTEUTUS JA TULOKSET**

Kuvaa konsortion tutkimustyön toteutuminen tutkimussuunnitelmaan. Huomioi, että vaikuttavuuskertomusten kohta 7 (”Vaikuttavuuden saavuttamiseksi tehty tutkimustyö”) voi sisältää tähän esitykseen liittyviä tietoja, jotka ovat siten kopioitavissa tähän kohtaan. Muista kohdista poiketen kirjoita tämä osio raporttia englanniksi.

Esimerkkejä kuvattavista asioista:

* Miten hankkeelle asetetut tavoitteet saavutettiin?
* Miten tutkimustyö onnistui? Hankkeen aikana tehdyt muutokset suunnitelmaan perusteluineen, mahdolliset kohdatut ongelmat ja miten ne selvitettiin.
* Mitkä olivat tärkeimmät tutkimustyön tulokset? Tuloksilla tarkoitetaan usein vastauksia tutkimusongelmaan tai tutkimuskysymyksiin. Huomaa, että tutkimuksen tulokset ja tuotokset raportoidaan erikseen.

Tuloksiin liittyvät tieteelliset ja muut julkaisut, aineettomat oikeudet ja muut tuotokset raportoidaan

erikseen niitä vastaavilla välilehdillä. Tässä kohdassa riittää viittaus raportoituun tuotokseen. Mikäli

tulosta koskeva käsikirjoitus on valmisteilla, lähetetty arvioitavaksi tai hyväksytty julkaistavaksi, mutta ei vielä julkaistu, mainitaan se ainoastaan tässä.

Vapaamuotoisen raportoinnin maksimimerkkimäärä on 20 000 merkkiä.

### Mihin tietoa tarvitaan?

Raportointiosio antaa myös tietoa, jota käytetään strategisen tutkimuksen ohjelmien tieteellisen työn arvioinnissa, erityisesti korostaen tieteellisen työn suhdetta saavutettuun yhteiskunnalliseen vaikuttavuuteen tai vaikuttavuuden mahdollistamiseen.

|  |
| --- |
| **1. Research implementation and results** |

**21. KESKEISET TUTKIMUSTUOTOKSET JA VUOROVAIKUTUSKUMPPANIT**

Kuvaa tässä hankkeen kymmenen keskeisintä tieteellistä tutkimustuotosta ja yhteiskunnallisen vaikuttavuuden mahdollistamisen ja aikaansaannin kannalta vuorovaikutuskumppania. ”Keskeinen” viittaa teidän arvionne mukaan hankkeen yhteiskunnallisen vaikuttavuuden kannalta oleellisimpiin tieteellisiin tuotoksiin ja sidosryhmien edustajiin. Esim. tieteellisten julkaisujen tapauksessa ”keskeinen” ei välttämättä tarkoita arvovaltaisimmissa sarjoissa julkaistuja artikkeleita. Keskeinen julkaisu voi olla myös sellainen, joka on saavuttanut asian kannalta oleellisia päättäjiä ja/tai sidosryhmiä tai dokumentoinut vaikuttavuuden kannalta merkittävän tutkimuksen.

Huomaa, että tutkimustuotokset (esim. julkaisut, aineistot) on jo kuvattu aikaisemmissa kohdissa ja tämä listaus auttaa tunnistamaan mahdollisesti laajasta joukosta yhteiskunnallisen vaikuttavuuden kannalta hankeen omasta näkökulmasta keskeisimmät. Tutkimustuotosluettelossa riittää seuraavat tiedot: kirjoitta(t), julkaisun nimi, mahdollisen teoksen nimi, kustantaja, julkaisuvuosi, linkki julkaisuun.

|  |  |
| --- | --- |
|  | Tutkimustuotos |
| 1 |  |
| 2 |  |
| 3 |  |
| 4 |  |
| 5 |  |
| 6 |  |
| 7 |  |
| 8 |  |
| 9 |  |
| 10 |  |

Vuorovaikutuskumppanien luetteloon kerrotaan kustakin henkilöstä seuraavat tiedot: nimi, asema, organisaatio, yhteystiedot eli puhelinnumero ja sähköposti).

|  |  |
| --- | --- |
|  | VUOROVAIKUTUSKUMPPANI |
| 1 |  |
| 2 |  |
| 3 |  |
| 4 |  |
| 5 |  |
| 6 |  |
| 7 |  |
| 8 |  |
| 9 |  |
| 10 |  |

### Mihin tietoa tarvitaan?

Luetteloita käytetään ohjelma-arvioinnin yhteydessä pääasiallisina tausta-aineistoina arvioitsijoiden tutustuessa konsortion tutkimustuotosten tärkeimpiin sisältöihin sekä konsortion vuorovaikutustyön tärkeimpien kumppanien näkemyksiin yhteistyöstä.